als_Latn dik_Latn sag_Latn
-
Kategoria: Nusja
-
E shtunë, 14 Shkurt
Më në fund, dita e madhe erdhi! Ju u zgjuat dhe sot do të martoheni. Merrni frymë thellë, ndiqni këshillat tona për të pasur një ndër ditët më të bukura të jetës!
- Të gjithë bëjnë diçka. Delegoni punët. Shoqërueset e nuses, dëshmitari i dhëndrit apo familjarët kanë diçka për të bërë edhe në minutën e fundit. Prandaj, lejojini ata të mbarojnë detyrat që kanë, që çdo gjë të jetë e koordinuar më së miri.
- Ju jeni e para. Në mëngjesin e ditës së dasmës, sytë duhet të jenë te nusja, sepse ajo duhet të përgatitet e para dhe jo të tjerët. Mendimi që nusja bëhet gati e fundit është i gabuar. Mundohuni të shmangni energjitë negative dhe njerëzit që ju stresojnë. Vendosni muzikë qetësuese në sfond, dhoma juaj duhet të jetë një oazë. Lërini të tjerët të vazhdojnë me planet e dasmës. Ju duhet të shijoni ditën tuaj.
- Merrni poza. Fotografia është një element i rëndësishëm në këtë ditë të veçantë. Ju duhet të lejoni fotografin t’ju udhëzojë për këtë pjesë. Fotot spontane, përveç atyre klasike, ia shtojnë bukurinë albumit tuaj.
- Kërcimi i parë. Hapja e mbrëmjes me kërcimin e çiftit është një ide shumë e mirë. Që ky moment të shijohet sa më shumë,
ju sugjerojmë të mësoni disa lëvizje. Mund të ndiqni mësime vallëzimi vetëm për këtë rast, por edhe të mësoni diçka argëtuese nga materialet e ndryshme në internet.
Në fund, duhet të përgatiteni që gjatë ceremonialit mund të dalin edhe probleme të vogla. Në fakt, në cilën dasmë nuk ndodhin? Rëndësi ka që ju të ndiheni e lumtur me njeriun që keni zgjedhur për të kaluar jetën. Urime!
unk pol_Latn unk als_Latn als_Latn als_Latn als_Latn als_Latn als_Latn als_Latn als_Latn